ועדת החוקה, חוק ומשפט, כנסת 20, פרוטוקול מספר 302, 2016-12-26 10:00

אוסאמה סעדי: בוקר טוב, אני מתכבד לפתוח את ישיבת ועדת חוק חוקה ומשפט.

אוסאמה סעדי: יש לנו סדר יום ארוך, המלאכה מרובה והזמן קצר.

אוסאמה סעדי: חג שמח לכבוד חג החנוכה וחג שמח לאחינו הנוצרים שחגגו את הכריסטמס ובגלל זה המליאה מוקדמת היום, אז ניגש למלאכה.

אוסאמה סעדי: נתחיל בצו סדר הדין הפלילי (ברירת משפט - חוקי עזר לגדרה), התשע"ו-2016 וגם בצו סדר הדין הפלילי (ברירת משפט - חוקי עזר למועצה אזורית תמר), התשע"ז-2016.

אוסאמה סעדי: שני הצווים זהים ואנחנו מדברים על הפיכת עבירות הקנס לברירת משפט.

אוסאמה סעדי: כזכור, גם ועדת השרים לענייני חקיקה דנה ואישרנו את זה בקריאה ראשונה בשבוע שעבר, להפוך את כל עבירות ברירת הקנס לברירות משפט.

אוסאמה סעדי: ברירת משפט זה אם נותנים קנס והנאשם רוצה להתדיין, הוא מגיש בקשה להישפט ועושים לו משפט.

אוסאמה סעדי: במקרה ההפוך נותנים הזמנה למשפט וזה כמובן מעמיס על בית המשפט.

אוסאמה סעדי: הדרך הנכונה היא ברירות משפט, נותנים את הקנס ואם הנאשם סבור שהוא לא אשם והוא רוצה לנהל משפט, הדרך פתוחה בפניו.

אוסאמה סעדי: אני מברך את חברותי לוועדת חוקה יעל גרמן וענת ברקו.

<יפית גרין נהרי: עורכת דין יפית גרין נהרי, יועצת משפטית.

<יפית גרין נהרי: כל מילה מיותרת.

אוסאמה סעדי: חברות הכנסת?

יעל גרמן: אנחנו אתך לאורך כל הדרך.

אוסאמה סעדי: אני מעמיד להצבעה את צו סדר הדין הפלילי (ברירת משפט - חוקי עזר למועצה אזורית תמר), התשע"ז-2016.

אוסאמה סעדי: מי בעד?

אוסאמה סעדי: בעד – רוב

אוסאמה סעדי: נמנעים – אין

אוסאמה סעדי: אושר פה אחד.

אוסאמה סעדי: אני עובר להצבעה על צו סדר הדין הפלילי (ברירת משפט - חוקי עזר לגדרה), התשע"ו-2016.

אוסאמה סעדי: מי בעד?

אוסאמה סעדי: בעד – רוב

אוסאמה סעדי: נמנעים – אין

אוסאמה סעדי: הצו אושר פה אחד.

אוסאמה סעדי: <צו העיריות (עבירות קנס)(תיקון), התשע"ו-2016 - עיריית בת ים>

אוסאמה סעדי: נעבור לצו העיריות(עבירות קנס)(תיקון), התשע"ו-2016- עיריית תל-אביב יפו ולצו העיריות (עבירות קנס)(תיקון), התשע"ו-2016 - עיריית בת ים.

אוסאמה סעדי: שני הצווים דומים ויציגו לנו אותם העיריות בבקשה.

<אילנה קרומר: עורכת דין אילנה קרומר, תובעת עירונית, מייצגת את מדינת ישראל בבית המשפט בעבירות הללו.

<אילנה קרומר: הבקשה של עירית בת-ים היא פשוטה, ברירת המשפט שלנו מדברת על רף ענישה שלטעמנו הוא נמוך מידי ולא מרתיע מספיק.

<אילנה קרומר: רף הענישה שלנו עומד על 475 לקנס אחד על אי איסוף גללים של כלבים.

<אילנה קרומר: מדובר בעיר צפופה, כ-130,000 תושבים, בנויה צפוף עם הרבה מאוד בעלי חיים ויש בעיה מאוד קריטית של מדרכות שמכוסות במוקשים קטנים שלא נעימים לתושבים וגם לא לבעלי הכלבים האחרים.

<אילנה קרומר: אנחנו מבקשים להעלות את רף הענישה מ-475 ל-730 שקלים על מנת ליצור הרתעה.

אוסאמה סעדי: זה כמעט פי שתיים.

<אילנה קרומר: שמעתי שאישרו במאי לעירית חיפה ולעוד רשויות.

<אילנה קרומר: מדובר בעיקר באלמנט הרתעתי.

אוסאמה סעדי: כמה כתבי אישום הגשתם לבית משפט ב-2015-2016?

<אילנה קרומר: אני לא יכול להגיד לך על כתבי אישום משום שכתבי אישום אלה אנשים שמבקשים להישפט ומדובר בכ-10% מבין מכלול הדוחות.

<אילנה קרומר: אני יכולה לתת לך את נתוני הדוחות.

אוסאמה סעדי: מה סך כל הדוחות?

<אילנה קרומר: דוחות לשנת 2015 יש 583.

<אילנה קרומר: לשנת 2016 הנתונים מהבוקר הם 603.

<אילנה קרומר: מדובר ב-10% מכלל הדוחות שאנחנו רושמים בכלל בעיר.

<אילנה קרומר: 10% רק על הסעיף הזה.

<אילנה קרומר: המטרה היא ליצור התרעה.

<אילנה קרומר: ככל שהרף יהיה גבוה יותר, התמריץ של האנשים לאסוף את הגללים יהיה גדול יותר ואיכות החיים של שאר התושבים יהיה טוב יותר.

ענת ברקו: למה שלא תהיה אחידות בכל העיריות?

ענת ברקו: סכום של קנס אחיד, למה בכל מקום זה אחרת?

ענת ברקו: הרי זה מפריע לכולם באותה מידה.

אוסאמה סעדי: השאלה הזאת צריכה להיות מופנית למשרד הפנים או למשרד המשפטים.

<ציון בן שושן: שמי ציון בן שושן, מנהל הסיירת הירוקה בעירית תל-אביב יפו.

אוסאמה סעדי: גם אתם מבקשים אותו שיעור קנס?

<ציון בן שושן: אותו שיעור קנס, 730 שקלים.

אוסאמה סעדי: מה המספרים אצלכם?

<ציון בן שושן: אצלנו יש 2,000 דוחות רק על נושא צואת כלבים.

<ציון בן שושן: יש גם כלב מסוכן שהקנס עליו הוא 730 שקלים.

יעל גרמן: אני מכירה את הבעיה ואני עדין חושבת ש-730 זה גבוה מידי.

יעל גרמן: אנחנו מדברים על תקופה קשה ומאוד הייתי רוצה שכולם ישמרו על הכלבים שלהם, יצאו עם שקיות ויאספו הכול.

יעל גרמן: אבל להקפיץ את זה מ-470 ל-730 זה נראה לי גבוה מידי.

<רונן מזור: שמי רונן מזור, התובע העירוני מעירית תל-אביב.

<רונן מזור: יש גם עבירות של פסולת, אם אנשים שמים שקיות או חומרי בניין, זה גם 730 שקלים.

<רונן מזור: יש עוד עבירות של מפגעים ופסולת שזה גם 730.

<רונן מזור: גללים של כלבים זה גם סוג של פסולת, זו פסולת ברמה היותר קשה כי מדובר פה על איכות חיים, על מפגעים תברואתיים.

<רונן מזור: הקנסות האלה קיימים - - -

יעל גרמן: מ-470 ל-730 זו עליה של כ-50%.

אוסאמה סעדי: שאלתי את היועצת המשפטית אם אפשר לעשות משהו נמוך יותר ונעניתי שמדובר בדרגות של קנס.

אוסאמה סעדי: יש דרגה של 470 ודרגה מעליה שהיא 730.

אוסאמה סעדי: גם אני חשבתי כך.

<רונן מזור: מסך כל הקנסות שהעירייה נותנת, רק 10% של צואת כלבים, להראות כמה הבעיה הזאת אקוטית וחשובה, כמה אנשים לא מתייחסים לעבירה הזאת.

<רונן מזור: מצד אחד העירייה מקימה גינות כלבים ומשפרת את איכות חיי בעלי הכלבים אבל מצד שני יש גם חובות לבעלי הכלבים, שהם צריכים לאסוף.

<רונן מזור: אם מישהו יאסוף הוא לא יקבל את הקנס, זה לא משהו שכופים על מישהו לא לעשות.

<רונן מזור: יש גללים וצריך פשוט לאסוף אותם.

<רונן מזור: אני חושב שאין אחד שלא נתקל בבעיה הזאת.

<רונן מזור: בתל-אביב היא מאוד חמורה עם 10% רק על דוחות של כלבים שאני רוצה לציין שיש 25,000 כלבים בתל-אביב, כל יום כלב מטיל לפחות פעמים את הגללים שלו, זאת אומרת ש-50,000 פעמים ביום הפעולה הזאת מבוצעת.

אוסאמה סעדי: משרד המשפטים בבקשה.

<מיכל גולד: דבר ראשון, לשאלת חברת הכנסת ברקו למה זה לא בכל הרשויות אותה דרגה, עוד מעט נשמע את המועצה המקומית עראבה, יש רשויות מקומיות שם זה יהיה גבוה מידי והרשויות בעצמן יבקשו להוריד, הסכומים בכלל ברשויות מקומיות מסוימות הרבה יותר נמוכים בגלל התחשבות בתושבים והיכולת הכלכלית של התושבים.

ענת ברקו: מי שיש לו יכולת כלכלית נדפק בעצם בגלל שיש לו כלב?

<מיכל גולד: אני לא מדברת על העבירה הזאת אלא בכלל על כל העבירות.

ענת ברקו: כי כמעט 500 שקלים נראה לי די מרתיע.

<מיכל גולד: דבר שני שחשוב להגיד, כנראה הנושא של האיסוף באמת מסעיר הרבה רשויות.

<מיכל גולד: קבלנו פניה מאחת הרשויות שפנתה אלינו בבקשה לקבוע דרגת קנס ייחודית לנושא הזה, הם בקשו לקבוע אלף שקל.

אוסאמה סעדי: אפשר לשאול את עיריית בת-ים ותל אביב כמה דוחות חוזרים על עצמם?

אוסאמה סעדי: מישהו שכבר נתתם לו דו"ח ומקבל שוב?

אוסאמה סעדי: אתם אומרים שזה לא מרתיע אז אני רוצה לדעת האם יש דוחות שחוזרים על עצמם וזה לא מרתיע אותם?

<ציון בן שושן: יש כאלה שמשלמים פעמים ושלוש ויש אנשים שמקבלים גם חמש ושש פעמים.

אוסאמה סעדי: מאותם דוחות שכבר רשמתם, מה האחוז שחוזר על עצמו?

יעל גרמן: יש נתונים?

<ציון בן שושן: יש נתונים.

<ציון בן שושן: זה בערך 3% מכלל הדוחות שיש.

יעל גרמן: אם זה רק 3% סימן שזה כן מרתיע.

אוסאמה סעדי: אני מדבר על העבירה הזאת.

<ציון בן שושן: יש כמה.

<אילנה קרומר: אני מבקשת להוסיף, דווקא בגלל שמדובר בעבירה שהיא ברירת משפט, מי שהקנסות גבוהים לו מבקש להישפט, שם אנחנו יכולים בהחלט להתחשב במצבו ואנחנו עושים את זה.

ענת ברקו: ואז הוא משלם לעורך-דין.

<אילנה קרומר: לא.

<אילנה קרומר: ללא ייצוג.

<אילנה קרומר: ברגע שהוא מגיש בקשה להישפט, הוא מגיע לבית משפט ושם הוא מעלה את מצבו הכלכלי ואנחנו בהחלט מתחשבים בזה.

<אילנה קרומר: אני מופיעה בעיר שהמצב הסוציו-אקונומי שלה לא שפיר כפי שאתם בוודאי יודעים, לא מעט אנשים מבקשים להישפט ואנחנו אכן מתחשבים.

<אילנה קרומר: יוצאים אתם עם הסדרי טיעון שכן מתחשבים.

<אילנה קרומר: אבל יחד עם זאת יש כאן אלמנט הרתעתי כי רוב האנשים הנורמטיביים יכולים לאסוף.

יעל גרמן: כמה פקחים יש בעירית בת-ים?

<אילנה קרומר: 20 פקחים.

יעל גרמן: כמה יש בתל-אביב לצורך הזה?

<ציון בן שושן: לצורך הזה יש 40 פקחים, אצלה יש 20 פקחים כולל חניה וכולל הכול.

יעל גרמן: אז אולי מה שצריך זה להגביר את הפקחים?

יעל גרמן: אולי הבעיה היא אכיפה?

יעל גרמן: צריך להגביר את מספר הפקחים שיהיו כל הזמן ברחובות ואז אם יאכפו, בעלי הכלבים ילמדו לאסוף ולא להעלות הקנס.

<ציון בן שושן: מי שמחזיק כלב היום, עלות החזקת הכלב היא בין 1,000 ל-1,500 שקלים לחודש.

<ציון בן שושן: אחד שמחזיק צריך גם לשמור על החוק.

יעל גרמן: ללא ספק.

יעל גרמן: אנחנו לא אומרים שלא.

יעל גרמן: אבל 500 שקל זה מאוד גבוה.

יעל גרמן: להערכתי אתם מוצאים את הכלב הקלה, להעלות את המחיר במקום להוסיף פקחים ואכיפה.

<רונן מזור: הוא רק צריך להרים את הגללים, זה הכול.

<רונן מזור: לא לעשות שום דבר מעבר לזה.

<רונן מזור: ללכת עם שקית ולהרים אותם.

יעל גרמן: זה לא בסדר שהוא לא מרים, אבל 500 שקל זה המון כסף.

<ציון בן שושן: אנחנו עושים הכול כדי למגר את התופעה.

<ציון בן שושן: היום אני מרצה בבתי ספר בתכנית עבודה 2017, אני נכנס לאשכול גנים - - -

אוסאמה סעדי: איך שאתם מציגים את זה, זו באמת בעיה חמורה.

אוסאמה סעדי: גם היקף הדוחות מלמד על היקף התופעה והבעיה.

אוסאמה סעדי: אנחנו רוצים עיר נקיה וערים נקיות.

אוסאמה סעדי: מצד שני אנחנו לא רוצים להכביד יתר על המידה על האזרח.

אוסאמה סעדי: 475 שקלים נראה לי גם קנס גבוה.

אוסאמה סעדי: גם 730, אם לא זה לא ילווה במסע של הסברה וחינוך ועוד פקחים, גם אלף שקל לא יועילו.

<ציון בן שושן: אנחנו מבצעים הסברה בבתי הספר.

<ציון בן שושן: אנחנו מרצים פעם בחודש בבית ספר.

<ציון בן שושן: בתכנית 2017 אני נכנס לאשכול גנים על מנת להטמיע את זה בקרב הילדים, כך שבעתיד אנחנו יכולים להרוויח.

<ציון בן שושן: לדעתי, על מנת להרתיע את בעלי הכלבים, צריך להעלות את הקנס.

אוסאמה סעדי: אני לא מסכים אתך לעצם העלאת הקנס, אנחנו רואים את זה בדוחות המשטרה שהעלו את הקנסות ב-500 שקלים ובאלף שקלים וכאשר אין אכיפה ואין ניידות בכבישים אז אנשים ממשיכים לעשות את העבירות.

אוסאמה סעדי: אני אציע לחברותי שני שינויים ואז נצביע על הצווים ונאשר אותם.

אוסאמה סעדי: בצו כתוב שתחילתו של צו זה 30 יום מיום פרסומו, אנחנו מציעים שלושה חודשים ובתקופה הזו תפרסמו לאנשים האזרחים שהקנס עומד לעלות, מלווה במסע חינוכי.

אוסאמה סעדי: דבר שני, אני מבקש תעבירו אחרי ששה חודשים דו"ח לוועדה עם נתונים, אם זה באמת הרתיע, מה מספר הדוחות, כדי שנמשיך.

<ציון בן שושן: אנחנו נמצאים כל הזמן בהסברה.

אוסאמה סעדי: אתה מעלה את זה כמעט במאה אחוז.

אוסאמה סעדי: חברותי לוועדה רצו לא לאשר את זה.

יעל גרמן: אני אמנע.

יעל גרמן: אני לא יכולה לאשר סכום כזה.

יעל גרמן: כמה בעלי כלבים רשומים בתל-אביב?

<ציון בן שושן: 25,000 כלבים רשומים, כ-8,000 כלבים לא רשומים.

יעל גרמן: אם למעלה מ-33,000 כלבים יש רק 40 פקחים, אז כמו שאמר כרגע היושב-ראש, זה לא יעזור.

<רונן מזור: אבל למה הציבור צריך לשלם את עניין הפיקוח על אדם שלא מרים את הגללים?

<רונן מזור: זה עולה כסף כל הפקחים האלה.

אוסאמה סעדי: אם צריך למנות עוד פקחים אז זה עוד תקציב.

אוסאמה סעדי: בסופו של דבר זה חוזר אל האזרח.

אוסאמה סעדי: הייתי מצפה גם ממשרד המשפטים וממשרד הפנים, זה כלל ארצי.

אוסאמה סעדי: אי-אפשר שבכל מקום יהיה משהו אחר, זה לא נראה טוב שבעיר מסוימת ישלמו על אותה עבירה 470 שקל ובעיר אחרת 730 שקלים.

אוסאמה סעדי: זו הערה לשרת המשפטים ולשר הפנים.

<שחר פרלמוטר: זה המודל של הרשות המקומית.

<שחר פרלמוטר: אנחנו עושים את זה לפי הבקשות של הרשויות, הן אלה שמסבירות לנו מה הנסיבות ומעצבות את המודל הזה ברשות.

<שחר פרלמוטר: אני חושב שזה משהו שאפשר לכבד.

<שחר פרלמוטר: לדעתי זה הבסיס לשלטון המקומי, שכל רשות לוקחת בחשבון את הנסיבות הייחודיות שלה.

<שחר פרלמוטר: אני אקח את זה למשרד.

אוסאמה סעדי: אם יש לנאשם נסיבות מיוחדות הוא יכול לפנות לבית משפט, לכן זה ברירת משפט.

<שחר פרלמוטר: אבל יכול להיות שבתל-אביב התופעה היא כזאת שקנס שהגובה שלו 475 אינו מספק ויכול להיות שבעראבה זה כן מספק.

<שחר פרלמוטר: זה משהו שאפשר להגיד על כל השלטון המקומי.

<שחר פרלמוטר: בשביל מה צריך שלטון מקומי אם כך, אפשר לעשות צו אחיד.

<אפרת חקאק: הוועדה אישרה סכומים הרבה יותר נמוכים.

אוסאמה סעדי: כי 400 שקל בשביל ג'סר א-זרקה זה כמו 450 שקל בבת-ים.

<אפרת חקאק: וגם יכול להיות שזו בעיה או תופעה - - -

<שחר פרלמוטר: אני רוצה לשאול את הרשויות הנוגעות בדבר, התחולה המוצעת פה, שזה לא יהיה בתוך 30 יום אלא 90 יום זה משהו שמקובל עליכם?

<שחר פרלמוטר: זה משהו שנתתם עליו את הדעת?

אוסאמה סעדי: אנחנו יכולים להחליט.

אוסאמה סעדי: אם אתם לא רוצים אז אנחנו לא נצביע על זה.

<שחר פרלמוטר: לנו אין בעיה.

<שחר פרלמוטר: רק רצינו לדעת האם הרשויות נתנו את הדעת האם יש משהו שמונע מבחינת האכיפה?

<שחר פרלמוטר: שמצריך הכנה מוקדמת?

<אילנה קרומר: אני רוצה לומר שזו לא עבירה שכל-כך קל להוכיח אותה בבית משפט.

<אילנה קרומר: משום שצריך לאתר את ביצוע העבירה, להמתין לבעל הכלב כדי שיעזוב את המקום ורק אז נרשם הדו"ח.

<אילנה קרומר: כלומר יש מספר שלבים, גם בפיקוח עצמו לפני שנרשם דו"ח כזה.

ענת ברקו: מה השלבים?

<אילנה קרומר: אני אקרא את לשון החוק אצלנו: "עשה הכלב את צרכיו על-ידי הטלת גללים במקום ציבורי, חייב בעלו או מי שהפיקוח על הכלב בידיו לאסוף מיד את הגללים".

<אילנה קרומר: כלומר, הפקח צריך לראות את הכלב עושה את הצרכים וצריך להמתין שבעלה כלב יעזוב את המקום מבלי לאסוף אותם.

<אילנה קרומר: אנחנו מדברים על שני שלבים, על הקצאת משאבים די גדולה של פקחים בשביל הדו"ח.

ענת ברקו: אין מצב שפקח אומר לו לאסוף?

<רונן מזור: יש מקרים שהם אוספים.

<רונן מזור: הרבה פעמים אחרי שמצביעים להם על העבירה הם חוזרים ואוספים את הגללים.

ענת ברקו: ואז לא רושמים דו"ח?

<רונן מזור: רושמים דו"ח, זה לא קשור.

<רונן מזור: אם האזרח נחמד הוא מרים, אם לא, הוא לא ירים.

<אילנה קרומר: אבל אפשר להתחשב אם הוא מבקש להישפט.

<אילנה קרומר: לא מעט מבקשים להישפט על העבירות האלה ויש התחשבות במצבם הכלכלי ויש הסדרי טיעון, לפחות בבית המשפט שאני מופיעה בו.

אוסאמה סעדי: אני מברך על הצטרפותו של חברנו, חבר הכנסת עבד אל חכים חאג' יחיא.

אוסאמה סעדי: אני מביא להצבעה את צו העיריות (עבירות קנס)(תיקון), התשע"ו-2016 - עיריית בת ים, עם שני התיקונים.

<אפרת חקאק: הדיווח לא יהיה בנוסח של הצו.

אוסאמה סעדי: ותחולה אחרי 90 יום, לא 30 יום.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – רוב

אוסאמה סעדי: נמנעים – אחד

אוסאמה סעדי: צו העיריות(עבירות קנס)(תיקון), התשע"ו-2016- עיריית תל-אביב יפו, גם עם שני התיקונים.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – רוב

אוסאמה סעדי: נמנעים – אחד

אוסאמה סעדי: צו העיריות(עבירות קנס)(תיקון), התשע"ו-2016- עיריית תל-אביב יפו אושר.

אוסאמה סעדי: אנחנו עוברים לעראבה ולמען הגילוי הנאות כדי למנוע ניגוד עניינים אומר שאני תושב עראבה ואני מתגאה בכך.

אוסאמה סעדי: כתוב צו מועצות מקומיות, אבל הפכנו לעיר.

<קריאה: זה הוגש מזמן.

אוסאמה סעדי: עראבה הפכה מאז לעיר ואם בישראל.

אוסאמה סעדי: אנחנו מברכים את ראש העירייה מר עלי עאסלה.

אוסאמה סעדי: את המנכ"ל, חברי עורך-דין חאתם יאסין ואת היועץ המשפטי, עורך-דין ג'ואד חטיב ועלא אגבאריה והגזבר חנאף קרא, אהלן וסהלן.

<עלי עאסלה: לפני שיציגו את הנושא ברשותך אומר כמה מילים.

<עלי עאסלה: בוקר טוב, אני מצטרף לברכות של החגים, חנוכה וחג המולד.

<עלי עאסלה: אנחנו ישוב לא גדול כמו בת-ים ותל-אביב, יש לנו 25,000 תושבים.

<עלי עאסלה: לא באנו להציע הגדלת תעריפים וחוקים שלדעתי עוד מאה שנה לא נגיע לזה כמו שהציגו החברים.

<עלי עאסלה: באנו להציג חוב קנס של פסולת כדי להגיע לאיכות חיים טובה יותר ומסע חינוכי, שאנשים יחיו בצורה טובה יותר ויעברו מהכפר לעיר, אנחנו מתחילים בתהליך הזה.

<עלי עאסלה: לא באנו כדי להעשיר את קופת העיריה, אתם תראו את התעריפים, זה משהו מצחיק.

<עלי עאסלה: העיר היחידה בצפון שיש לה היום פקחים, סיירת של פקחים עירוניים וסיירת של פקחים סביבתיים זו עראבה.

<עלי עאסלה: לכן אנחנו כבר מוכנים לצאת לאכיפה ולקנוס את האנשים שעוברים על החוק.

<עלי עאסלה: החוקים מאושרים כבר מזמן אבל אנחנו רוצים לתת יד כדי לאכוף את החוק ולתת קנסות לאנשים עבריינים.

<עלי עאסלה: תודה.

יעל גרמן: אני רואה שגם פה יש 730 ₪ במקרה של שריפת פסולת, החזקת בעל חיים.

<עלי עאסלה: אלה לא צרכים של כלב.

יעל גרמן: לא צרכים, אבל החזקת כלב שלא על-פי החוק זה כן.

<עלא אגבאריה: למעט כלב.

אוסאמה סעדי: חברת הכנסת גרמן, אני רואה שרוב הקנסות הם סביב 200, אפילו 165 שקלים, 105 שקלים.

אוסאמה סעדי: עלא בבקשה.

<עלא אגבאריה: עלא אגבאריה, משפטן, רואה חשבון, יועץ חיצוני לרשויות מקומיות ועיריות בנושא של חקיקת חוקי עזר וגם צווי עבירות קנס.

<עלא אגבאריה: אני שמח להיות חלק ממגמה שהולכת ומתגברת במגזר הערבי, קודם כל אישור חוקי עזר.

אוסאמה סעדי: סנונית ראשונה הייתה בג'סר א-זרקא.

<עלא אגבאריה: סנונית שנייה.

<עלא אגבאריה: בחודש מאי אישרנו צו עבירות קנס של מג'ד אל-כרום, לצערי לא היית שותף.

<עלא אגבאריה: באישור של ג'סר א-זרקא נבצר ממני להגיע ואתה היית.

<עלא אגבאריה: עכשיו אנחנו נפגשים.

יעל גרמן: אני חייבת לפרוש לדיון דחוף שזימנתי בוועדת העבודה.

יעל גרמן: אני בעד.

<עלא אגבאריה: כשהתחלנו את זה במועצה מקומית עראבה, לאחרונה עראבה הפכה לעיר והצו הוגש כשהיינו מועצה מקומית.

<עלא אגבאריה: התחלנו תהליך של אישור חוקי עזר, איכות סביבה, שילוט, חניות ועוד.

<עלא אגבאריה: מצד שני, מבחינת ההיערכות של המועצה או של העירייה, היא שלחה פקחים להשתלמויות והם מוכנים לעבודה.

<עלא אגבאריה: צריך את המסגרת המשפטית שתיתן את הקנסות בגין אותן עבירות שנמצאות בחוקי עזר.

<עלא אגבאריה: בעיקר זה חוקי עזר לעראבה (איכות הסביבה מניעת מפגעים), התש"ע-2012.

<עלא אגבאריה: העירייה בחרה במגמה של חינוך התושבים.

<עלא אגבאריה: מה שהולך להיות זה שינוי תרבותי כי בעבר זה לא היה קיים.

<עלא אגבאריה: לא הלכנו לכיוון של קנסות גבוהים ולא 730 שקלים, יש כמה עבירות שמבחינתנו מאוד חמורות כמו שריפת פסולת.

אוסאמה סעדי: אני יכול להגיד לנוכחים שבעראבה מזה מספר חודשים התארגנה קבוצת אזרחים ביוזמת כמה צעירים וצעירות, זה סחף כמעט את כל הישוב ואת העירייה והם עשו מהפכה בתחום הניקיון, שיפור פני העיר, שתילת פרחים ועצים ומי שנכנס היום לישוב רואה את התוצאות והכול בהתנדבות.

אוסאמה סעדי: גם העציצים והפרחים, בהתנדבות ובשיתוף העירייה.

אוסאמה סעדי: היית רואה בשישי ושבת מאות אנשים גברים נשים צעירים צעירות, תלמידים, זה היה נהדר וזה החינוך שאנחנו רוצים.

אוסאמה סעדי: לא רוצים את ה-300, 400 שקל, זה לא מה שמחנך את האנשים.

אוסאמה סעדי: רוח ההתנדבות וההכרה הפנימית שזה הישוב שלנו הכפר שלנו והעיר שלנו, זה מה שבסופו של דבר יעשה את הדברים האלה.

<חאתם יאסין: חאתם יאסין מנכ"ל העירייה, מבחינת ההכנות שעשינו הלכנו בשני מישורים, לא באנו עם חוק עזר וצו עבירות קנס שנאשר אותו כצעד ראשון.

<חאתם יאסין: מזה שנה וחצי עשינו מערך של פיקוח עירוני ללא צו עבירת קנס אלא כהכנסת נורמה חדשה לישוב בלי קנסות, התראות ללא תוקף חוקי אלא התראות רגילות.

<חאתם יאסין: אנשים שהסתובבו בתוך הישוב והעירו פה ושם.

<חאתם יאסין: כאשר מכניסים נורמה חדשה של צו, עשינו את כל עבודות ההכנה והתוצאה, כמו שאמר יושב-ראש הוועדה, התוצאה היא שפתאום יש מתנדבים שעושים את זה וזו כמובן תוצאה של עבודת ההכנה שעשינו.

<חאתם יאסין: מצד שני אנחנו שותפים בסביבה שווה שיש בה מרכיב רציני של חינוך סביבתי בתוך בתי הספר.

<חאתם יאסין: כבר שנה וחצי אנחנו עושים את הכול על מנת להכין את התושבים ועכשיו הקרקע מוכנה לכך שהם יקבלו ולנו תהיה היכולת לדחוף ולאכוף את החוק בפועל.

<חאתם יאסין: אני מקווה שכולם במגזר ילמדו את העניין ושתהיה אכיפה.

<חאתם יאסין: אי-אפשר לנהל ישוב או עיר בלי מרכיב של אכיפה.

<חאתם יאסין: בגלל זה עשינו את כל המערך הזה.

<חאתם יאסין: כאשר אנחנו נוסעים לכרמל יש אכיפה, בעכו יש אכיפה בכל מקום יש אכיפה.

אוסאמה סעדי: כמה פקחים יש לצורך זה?

<חאתם יאסין: יש שבעה פקחים מתוקצבים.

<חאתם יאסין: קבלנו רק 300,000 מהמשרד לביטחון פנים במסגרת שיתוף פעולה של שיטור עירוני ופיקוח עירוני והעירייה מממנת את היתר.

<חאתם יאסין: זאת אומרת שאנחנו נושאים בסביבות 700,000, 800,000 שקל בשנה, כבר שנה וחצי, יותר ממיליון וחצי שקלים, שיחסית לתקציב שלנו ולמצב הישוב שלנו אנחנו משקיעים ושמים את זה בסדר עדיפות ממש גבוה.

<חאתם יאסין: אי-אפשר בלי אכיפה.

<חאתם יאסין: עשינו את הכול, צריך להתחיל לאכוף כחלק מהנורמה שצריך לפתח.

<חאתם יאסין: גם בקשר לחוק העזר שילוט.

<חאתם יאסין: התחלנו במהלך של הסרת שלטים דרך השימוש בתאגיד איכות הסביבה הסטנו שלטים מהכביש הראשי.

<חאתם יאסין: האנשים גם השתתפו, המגזר השלישי של הישוב, עמותות בישוב ואנשים שיש להם עניין ולמדו שצריך להיות שייך וצריך לאכוף חוקים.

<חאתם יאסין: אי-אפשר להיכנס לישוב כאשר שמים שלטים בצורה פיראטית ופראית.

<חאתם יאסין: צריך לשלב את שני אלה לפחות.

<חאתם יאסין: אנחנו מבקשים שהצו הזה יאושר ונתחיל התחלה חדשה.

עבד אל חכים חאג' יחיא: קודם כל אני מברך על עניין החינוך ועל העבודה ההתנדבותית.

עבד אל חכים חאג' יחיא: אני באתי ממקום של עבודה התנדבותית.

עבד אל חכים חאג' יחיא: הייתי במשך כמה שנים יושב-ראש ועדה, עבדוה התנדבותית בעיר טייבה.

עבד אל חכים חאג' יחיא: הייתי גם ראש עיר אבל אני מדבר במיוחד על עבודה התנדבותית.

עבד אל חכים חאג' יחיא: מי שייכנס לטייבה יראה כמה מקומות בולטים שהם תוצאה של העבודה ההתנדבותית.

עבד אל חכים חאג' יחיא: לדוגמה בכניסה הצפונית והדרומית, יש שתי כיכרות עם מזרקות יפות גבוהות, עם עצים ופרחים.

עבד אל חכים חאג' יחיא: זו תוצאה של עבודה התנדבותית ואפילו החומר היה מתרומות.

עבד אל חכים חאג' יחיא: אני פונה גם לראש העיר ודרככם גם לשאר ראשי הרשויות, כדאי וחובה לדעתי להקים ועדה התנדבותית בתוך הרשות עצמה שתרכז את העבודה ההתנדבותית של כולם.

עבד אל חכים חאג' יחיא: הזכרתי שהייתי ראש עיר ואפשר להשליך את זה גם למקומות אחרים כי זה הצליח חלקית, ועדי שכונות שיקבלו חלק מהעבודה כמו לשמור על הפרחים, על הניקיון ועל האזור שלהם ואז אפשר גם לעשות תחרות בין השכונות עם פרס.

עבד אל חכים חאג' יחיא: זה חלק מהדברים שכדאי לעשות ברשויות, בעיקר הערביות, אני אומר זאת מניסיון.

עבד אל חכים חאג' יחיא: לגבי הקנסות, לדעתי התפקיד שלהם הוא לא להעשיר את הקופה של העיריה כי הם זעומים, אבל יש בהם גם חינוך, גם מניעה וגם התרעה.

עבד אל חכים חאג' יחיא: לעבודה הזו, גם כראש עיר שהצליח בזה ואני יכול להמליץ למקומות אחרים, אפשר לגייס את האימאמים במסגדים.

עבד אל חכים חאג' יחיא: הנושא של שמירה על הניקיון, שמירה על הרכוש הציבורי ושמירה על היופי של העיר זה חלק מהדת שגם האימאמים במסגדים יכולים להיות מגויסים וגם לדבר על זה בדרשת יום שישי ולהפנות את האנשים לחובה לדאגה על הדברים ששייכים לכולם.

אוסאמה סעדי: תודה.

אוסאמה סעדי: בבקשה היועצת המשפטית.

<אפרת חקאק: זו מגמה מבורכת ויש לי כמה שאלות טכניות.

<אפרת חקאק: לא ידענו עד עכשיו שהפכתם לעירייה, סליחה שלא ידענו את זה.

<שחר פרלמוטר: אני מבקש להוסיף, כפי שנאמר, הטיפול בצו החל לפני 2011 ועד עכשיו העירייה לא הביאה לתשומת לבנו את שינוי הסטטוס ועל כן נדרש לתקן את שם הצו עצמו מאחר וזה יהיה תיקון צו עיריות ואת סעיף הסמכות של השר לסעיף המקביל בעיריות.

אוסאמה סעדי: לכן העליתי את זה, אחרת היינו מאשרים צו מועצות מקומיות, הייתם הולכים לבית משפט ואומרים שזה לא תקף.

<שחר פרלמוטר: אתה צודק לגמרי ואני מצר על כך שזה לא הובא לידיעתנו עד עכשיו.

אוסאמה סעדי: אני לא אשם.

<שחר פרלמוטר: חלילה.

<שחר פרלמוטר: הנוסח לא חדש וחבל שלא הובא לידיעתנו, זה היה מונע את אי הנעימות.

אוסאמה סעדי: מכיוון שאני משפטן בהשכלתי העליתי את זה כי ידעתי על ההשלכות.

<שחר פרלמוטר: אני מודה לך.

אוסאמה סעדי: זה שירות לעראבה.

<שחר פרלמוטר: אתה צודק כי הצו הוא בשבילם.

<אפרת חקאק: יש כבר עבירות קנס בצו המועצות המקומיות, אתם מכירים את מה שקיים?

<אפרת חקאק: אז עכשיו יהיו לכם חלק בצו המועצות המקומיות ויהיו לכם חלק בצו העיריות.

<עלא אגבאריה: אין לנו בצו - - -

<שחר פרלמוטר: יש שלושה חוקי עזר, אחד לשווקים, שני לשעות עסקים וסגירתם.

<שחר פרלמוטר: יכול להיות כרגע אכיפה בהקשר הזה - - -

<מיכל גולד: עשינו עכשיו בירור ואני מבינה שמעבר לזה שזה לא יפה ואסטטי, יכולות לצאת ממש הקלות מזה שיש חלק בצו המועצות המקומיות וחלק בצו העיריות.

<מיכל גולד: נאשר עכשיו את צו העיריות אבל תהיה התחייבות כלשהי לפרוטוקול שכבר מחר בבוקר אתם מעבירים את החלק הישן.

<אפרת חקאק: שזה בעצם ביטול של צו המועצות המקומיות.

<מיכל גולד: זה ביטול של צו מועצות המקומיות - - -

<שחר פרלמוטר: זה ביטול, ולהעביר ככל הנדרש.

<אפרת חקאק: לא כל הסעיפים עדין קיימים.

<מיכל גולד: ברור.

<אפרת חקאק: אז תעשו את השינוי הזה.

<אפרת חקאק: יש לי כמה הערות לסעיפים עצמם.

<אפרת חקאק: בסעיף 61א', בעמוד הראשון של הטבלה, שאלה למשרד המשפטים, רציתי לשאול אם זה כולל גם כלב.

<מיכל גולד: צודקת שהסבת את תשומת לבנו.

<מיכל גולד: לעניין גרימת סכנה לחייו או בריאותו של אדם, זה למעט כלב.

<מיכל גולד: רק לעניין הזה כי זה מכוסה.

<מיכל גולד: לא כל הסעיף, רק לעניין גרימת סכנה לחיים או בריאות.

<אפרת חקאק: ולא לעניין לכלוך?

אוסאמה סעדי: בסעיף 61ג', לא יאכיל אדם בעל חיים, זה נכון שהפכנו לעיר אבל עדין יש ישוב כפרי ויש הרבה בעלי חיים.

אוסאמה סעדי: 730 שקל זה לא גבוה?

<חאתם יאסין: יש עכשיו מקומות בהם אפשר לבנות רפתות מסודרות.

<חאתם יאסין: אי-אפשר להחזיק בעלי חיים בתוך הישוב שמפריעים לתושבים.

<חאתם יאסין: יש מקומות מוסדרים.

<חאתם יאסין: כאשר לא היו מקומות מוסדרים היינו מעלימים עין, אבל כאשר יש הסדר ואפשר להעביר לרפת שהיא מחוץ לישוב במקום מוסדר, אז זה חמור שהם יישארו שם.

ענת ברקו: יהיה מקום קולקטיבי מחוץ לעיר?

<חאתם יאסין: לגבי מי שיש לו בעלי חיים, היום הם אחוז זניח מהישוב ולכולם יש רפתות מחוץ לישוב, חלק מהם מחזיק גם בישוב כי זה יותר נוח.

<חאתם יאסין: אז צריכים למנוע את זה.

ענת ברקו: כמה תושבים בעראבה?

אוסאמה סעדי: 25,000.

ענת ברקו: זה בלתי אפשרי, המון תושבים.

עבד אל חכים חאג' יחיא: אולי יש מקום לפנות למשרד החקלאות שיעזור במעבר בסבסוד, כי צריכים להקים את הרפתות.

<חאתם יאסין: יש הסדר עם משרד החקלאות.

<חאתם יאסין: בזכותו 99% כבר עברו.

<אפרת חקאק: בסעיף 18, רציתי לדעת אם יש מתקנים למחזור?

<קריאה: כן.

ענת ברקו: הילדים יותר מודעים למחזור?

ענת ברקו: דרך הילדים אפשר לעשות את המהפכות האלה.

<חאתם יאסין: נכון.

<קריאה: אבל אין חובה למחזר?

<חאתם יאסין: אנחנו בשלב החינוכי של המחזור.

<חאתם יאסין: יש גם בבתי הספר.

<אפרת חקאק: בסעיף 47 יש איסור על רחצה בבריכה במקומות אחרים, אלא אם כן הוצגה במקום הודעה המתירה על זה.

<אפרת חקאק: ממה שאני מכירה ממקומות אחרים, בדרך-כלל ברירת המחדל היא הפוכה.

<עלא אגבאריה: מובן מאליו שאדם לא יכול להתרחץ במזרקה, הוא לא יכול להיכנס אלא אם זה מותר.

<מיכל גולד: ברירת המחדל הפוכה באמת כשזה לא משהו כמו משחק בגן.

<מיכל גולד: הוא לא אמור לדעת שאסור לשחק במשחקים מסוימים אלא אם יש שלט.

<מיכל גולד: אבל פה אנחנו מניחים שאדם צריך להבין שמזרקה זה לא מקום לרחצה.

<אפרת חקאק: אנשים יודעים?

<אפרת חקאק: גם בירושלים יש מקומות שזה לא ברור, אין שלטים לכאן או לכאן.

אוסאמה סעדי: כשנבנה מזרקות נדע.

<עלא אגבאריה: לקח לנו הרבה שנים לעשות את הצו.

<עלא אגבאריה: המחשבה היא שלא נעשה כל יום את הצווים הרלוונטיים לעראבה אז לקחנו את כל האופציות.

אוסאמה סעדי: אתה אומר שהרבה סעיפים עדין לא יהיו ישימים.

<עלא אגבאריה: כן כי אנחנו מתקדמים לאט לאט.

<עלא אגבאריה: בינתיים אין בעראבה בריכות או מזרקות.

ענת ברקו: אז אתם צופים את הנולד?

ענת ברקו: באמת יש תופעה כזאת שמכניסים בעלי חיים למזרקות או עושים כביסה?

ענת ברקו: כי זה מפורט פה ברמה הזו.

<עלא אגבאריה: זה כמו חוזה שעושים עם הבנק ומכניסים את כל האפשרויות.

אוסאמה סעדי: עמוד 11 בחוק העזר "לא יציג לא יתקין אדם שילוט".

אוסאמה סעדי: מה זה?

אוסאמה סעדי: אותו קנס?

<אפרת חקאק: מבקשים על זה 320 שקלים והסכום לא מופיע בצו.

<אפרת חקאק: על הסעיף הזה רציתי גם להעיר שאין את המגבלות הרגילות.

<שחר פרלמוטר: התשובה לכך היא שבסעיף 11 לחוק העזר, בסעיף שקובע שסעיף 2 לא יחול על סוגי השילוט המפורטים שם, לכן אין צורך.

<שחר פרלמוטר: ודאי שהסעיף הזה חל רק על צווי שילוט - - -

אוסאמה סעדי: בעבר זה לא היה חוק עזר, סעיף 11 שמחריג את סוגי השלטים האלה אז בתחום העבירות היו צריכים - - -

<שחר פרלמוטר: כלומר החוק מלכתחילה אינו חל על סוגי השילוט המפורטים בסעיף 11.

אוסאמה סעדי: לגבי סעיף התחולה, תחילתו של צו זה 30 יום, מכיוון שזה צו ראשון ואנחנו רוצים לפרסם ולתת זמן לאזרחים לעשות את החינוך והפרסום.

אוסאמה סעדי: שאנשים ידעו שיש חוק עזר ויש אפשרות להעניש ולתת דוחות, אז אנחנו מציעים לעשות את זה תוך 90 יום כמו שעשינו בגס'ר א-זרקא.

אוסאמה סעדי: זה השינוי שאנחנו מציעים.

אוסאמה סעדי: בזמן הזה תפעלו גם לתקן את כל הדברים של צו המועצות המקומיות וצו העיירות.

<שחר פרלמוטר: אני מבקש להוסיף שסעיף התחילה של 30 יום מיום הפרסום הוא הנוסח השגור.

אוסאמה סעדי: זה הנוסח השגור אבל אנחנו מחליטים מה שאנחנו רוצים וזה מה שהחלטנו גם בג'סר א-זרקא.

<שחר פרלמוטר: אני רק מבקש להציג את עמדת המשרד, ברור שהוועדה תאשר אחר-כך.

<שחר פרלמוטר: מעבר לכך שזה הנוסח השגור, כפי שנאמר זה מיום הפרסום, זה לא 30 יום ממחר, זה 30 יום מהרגע שבו זה התפרסם ברשומות.

<שחר פרלמוטר: מדובר גם כך על תקופה של 45 יום וגם לאחר מכן המועצה לא ישר מטילה קנסות, זה פשוט יהיה כלי נוסף לשיקול הדעת שלה.

<שחר פרלמוטר: יכול להיות המקרה הבודד בתקופת הביניים הזאת שכן יצדיק הטלה של קנס ולא יהיה ניתן, הייתי נותן על זה את הדעת.

אוסאמה סעדי: חשוב שהעירייה תפרסם את זה ובתקופה הזאת גם תיתן אזהרות.

ענת ברקו: אפשר בתקופה הזאת לתת אזהרות.

אוסאמה סעדי: אני מעלה את צו העיריות (עבירות קנס)(תיקון), התשע"ו-2016 - עראבה, עם התיקונים שעשינו, כמובן שהעירייה תשלים את נושא ההתאמות והשינויים בקשר לצווי המועצות המקומיות.

אוסאמה סעדי: מי בעד?

אוסאמה סעדי: מי נגד?

אוסאמה סעדי: בעד – רוב

אוסאמה סעדי: נמנעים – אין

אוסאמה סעדי: הצו אושר פה אחד.

אוסאמה סעדי: מזל-טוב ותתחילו לעבוד.

ענת ברקו: בהצלחה.

אוסאמה סעדי: נעבור לצו המועצות המקומיות (עבירות קנס)(תיקון), התשע"ו-2016 - גן רווה.

<אושרת מצליח: אנחנו מועצה אזורית.

<אושרת מצליח: זה אותו צו.

<אושרת מצליח: מועצה אזורית היא בעצם מועצה מקומית בהגדרה הראשית.

אוסאמה סעדי: זו פעם ראשונה אצלכם?

אוסאמה סעדי: בבקשה.

<אושרת מצליח: שמי אושרת מצליח, יועצת משפטית ותובעת עירונית של המועצה העירונית גן רווה.

<אושרת מצליח: המועצה האזורית גן רווה היא מועצה קטנה, כ-5,000 תושבים בין יבנה לפלמחים, כביש 42.

<אושרת מצליח: יש כעשרה ישובים כשיש ישוב אחד בבניה ופיתוח ויש אתו הרבה בעיות מבחינת מפגעים כאלה ואחרים כתוצאה מהבינוי.

<אושרת מצליח: בנוסף, בתחום השיפוט של גן רווה יש את חוף פלמחים שגם מהווה מקור להרבה מפגעים וזה מפורסם מידי פעם בתקשורת.

ענת ברקו: לא רק מפגעים, גם דברים טובים.

ענת ברקו: להגיד על חוף פלמחים שזה מהווה מקור למפגעים, הרבה היו מוכנים להתחלף אתכם.

<אושרת מצליח: חוף פלמחים הוא חוף מיוחד, יש לו את היתרונות והחסרונות מבחינת הרשות.

ענת ברקו: אני מבקשת סליחה, אני צריכה ללכת לוועדה אחרת, אבל אני רוצה לומר מילה לפני שאני הולכת.

ענת ברקו: אני מבינה שאתם מבקשים לאכוף מחזור.

<אושרת מצליח: אנחנו מבקשים במסגרת חוק העזר לאכוף את נושא ההפרדה.

<אושרת מצליח: שפסולת תושלך לכלים הייעודיים שלה.

<אושרת מצליח: אם בקבוקים ואם פלסטיק.

ענת ברקו: מי שלא עושה את זה מקבל קנס?

<אושרת מצליח: זה לא קל לאתר דבר כזה.

<אושרת מצליח: קל יותר למשל באזורי תעשיה.

<אושרת מצליח: אם יש מישהו שיש לו פסולת קרטון או נייר, רואים את ההיקפים אם זה מושלך לכלי עצירה רגיל או שהוא לא מושלך לקרטוניה, שזה מה שצריך לעשות.

<אפרת חקאק: אבל הסעיף יחול גם על אדם רגיל?

<אושרת מצליח: הסעיף יחול גם על אדם רגיל, אבל כמובן שיש גם את מדיניות האכיפה שהרשות תחיל, שהיא תהיה על אזרחים, אנחנו לא עושים דיפרנציאציה, אנחנו מקצים משאבים.

<אושרת מצליח: יכול להיות שנגלה שהתופעה היא יותר חמורה ויותר מתפשטת למשל באזור התעשייה של יבנה הצפוני שהוא בתחום שיפוט של גן רווה, שם יש מספר עסקים ומפעלים ויש פסולת רבה של אותם עסקים ויכול להיות ששם יליטו להקצות את המשאבים מבחינת אכיפה.

<אושרת מצליח: לצורך העניין לעשות שם את האכיפה יותר בעניין של ההפרדה.

<אושרת מצליח: כמובן שאם פקח על הדרך, כשהוא עושה את הסיור הקבוע שלו יגלה עבירה כזו או אחרת, הוא לא עושה הפרדה.

אוסאמה סעדי: כמה פקחים יש לכם?

<אושרת מצליח: כרגע יש פקח אחד, קלטו עוד פקח אחד.

<אושרת מצליח: אני אציין שכל המהלך של חוק העזר התחיל כבר ב-2012 עם אישור חוק עזר שמירה על הניקיון ומניעת מפגעים שאושר ופורסם סוף סוף ב-2015 וזה השלב הבא של אישור עבירות קנס.

<אושרת מצליח: אבל בינתיים, מאחר והיה כבר צורך להתחיל פיזית את האכיפה, הרשות קבלה החלטה להתחיל לאכוף לפי חוקי מדינה.

<אושרת מצליח: אז נכון לעכשיו כבר יש אכיפה.

<אושרת מצליח: יש כרגע אכיפה לפי חוקי מדינה.

<אושרת מצליח: ככל שיאושר הצו תתקבל החלטה במליאה לגבי הסוגים הרלוונטיים של העבירות, מה ללכת לפי עבירות קנס ומה ללכת לפי חוקי מדינה.

<אושרת מצליח: לרשות קטנה יש את האפשרות לבחור אם היא רוצה ללכת לאכוף לפי חוקי מדינה.

אוסאמה סעדי: יש תכנון לעוד פקחים?

<אושרת מצליח: יש תכנון להרחיב את האכיפה.

<אושרת מצליח: זה שלב התחלתי.

<אושרת מצליח: אני יכולה להגיד שהדוחות הראשונים התחילו להינתן רק בספטמבר וזה עדיין בשלבי בניית כוח אדם.

<אושרת מצליח: גם כשהצו יאושר אנחנו כבר נראה מה היקף האכיפה והרשות תשקול את השיקולים.

ענת ברקו: מבחינת איכות הסביבה בחלוקה של פסולת, לדעתי מדינת ישראל מפגרת בתחום הזה, זה נורא מה שקורה כאן.

ענת ברקו: אני בונה על הילדים שלומדים בבתי הספר, אבל זה לא מספיק.

ענת ברקו: מי שרואה איך הדברים מתנהלים באירופה או בארצות-הברית, רואה שאנחנו ממש מפגרים בזה.

אוסאמה סעדי: גם פה נבקש 90 יום.

<שחר פרלמוטר: בהקשר הזה אני אציין שלהבדיל מהצווים הקודמים שבהם זה היה העלאת דרגת קנס, לפחות לגבי זה אפשר להגיד שב-90 ימים אפשר להטיל קנס בגובה הקודם, פה אין אפשרות והייתי נותן על זה את הדעת.

<שחר פרלמוטר: את הצו הזה לא ניתן לאכוף, כלומר לא ניתן להטיל קנסות בעד זה, לכן בהקשר הזה זה שונה.

<אושרת מצליח: בניגוד לרשויות אחרות כבר התחלנו פיקוח, כבר עשינו הסברה, התושבים יודעים שיש פיקוח.

<אושרת מצליח: נעשית הסברה כבר במשך שנה ומתחילים לקבל דוחות.

<אושרת מצליח: יש עוד חוק עזר שאושר והתחילו לתת לגביו דוחות, זה העמדת רכב וחנייתו.

<אושרת מצליח: 30 יום זה מספיק להיערכות.

<אושרת מצליח: זה כמובן לא יהיה בדיוק 30 יום בכל מקרה בפועל.

<אושרת מצליח: אבל 30 יום לדעתי זה מפסיק.

אוסאמה סעדי: תמיד עדיף בתקופה הראשונה להתחיל עם אזהרות שאנשים ידעו.

<שחר פרלמוטר: גם אחרי 30 יום מיום הפרסום.

<שחר פרלמוטר: אני רק אעיר הערה טכנית, בסוף עמוד שש יש טעות טכנית זה לא 77 זה 78 באופן שתואם את התוכן.

<שחר פרלמוטר: אחרי 77(א), צריך לבוא 78.

אוסאמה סעדי: אני מעלה להצבעה את צו המועצות המקומיות (עבירות קנס)(תיקון), התשע"ו-2016 - גן רווה.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – רוב

אוסאמה סעדי: נמנעים – אין

אוסאמה סעדי: אושר פה אחד.

אוסאמה סעדי: מזל-טוב.

אוסאמה סעדי: נעבור לנושא האחרון, כוכב יאיר.

אוסאמה סעדי: צו המועצות המקומיות (עבירות קנס)(תיקון), התשע"ו-2016 - כוכב יאיר.

<אלון אשר: שמי אלון אשר, יועץ משפטי של המועצה וגם תובע עירוני.

<אלון אשר: הבקשה שלנו להחלת חוק העזר (שילוט) בצו המועצות המקומיות-עבירות קנס, על מנת שאפשר יהיה לאכוף את חוק העזר (שילוט) ולהטיל קנסות.

<אלון אשר: התחלנו בתהליך הזה לפני שנתיים ואני שמח סוף סוף שזה עולה להחלטה.

אוסאמה סעדי: זה רק השילוט?

אוסאמה סעדי: זה לא היה קודם?

<אלון אשר: חוק עזר (שילוט) נכנס לתוקף בדצמבר 2012 ומיד לאחר שנכנס לתוקף התחלנו לבצע את התיקון.

אוסאמה סעדי: במשך התקופה הזאת לא נתתם דוחות על שילוט?

<אלון אשר: במשך התקופה הזאת אי-אפשר היה לתת.

<אפרת חקאק: היה לכם פעם חוק עזר משנות ה-80.

<אלון אשר: אבל הוא היה מאוד לא מעודכן ואי-אשפר היה לתת קנסות.

אוסאמה סעדי: 475 שקלים זה לא הקנס הכי גבוה.

<אלון אשר: זו הדרגה השנייה.

<אלון אשר: אני שומע שנותנים גם הערות על טעויות כתיב, אני מקווה שאצלכם זה מתוקן, אבל בסעיף 11(א) כתוב: "לא יציב אדם שילוט אלקטרוני, אלא אם כן השילוט מצויד במפסק פחת, הצנרת המספקת חשמל לשילוט מוסתרת והשילוט עבר ביקורת של חשמלאי מוסמך ואישורו על כך בכתב מצוי בידי", לא "בעל השליטה", אלא "בעל השילוט".

<מיכל גולד: בכל מקרה החלק הזה לא מופיע בצו.

אוסאמה סעדי: גם פה סעיף התחולה 30 יום מיום הפרסום.

<אלון אשר: כן, מספיק לנו.

אוסאמה סעדי: אז אני מעלה להצבעה את צו המועצות המקומיות (עבירות קנס)(תיקון), התשע"ו-2016 - כוכב יאיר.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – רוב

אוסאמה סעדי: נמנעים – אין

אוסאמה סעדי: אושר פה אחד, תודה רבה לכולם, הישיבה נעולה.